ԱՄՓՈՓԱԹԵՐԹ
«Որպես նվիրաբերություն հողամաս ընդունելու մասին» ՀՀ կառավարության որոշման նախագծի 

	ՀՀ  արդարադատության նախարարություն 
	17.06.2021

	
	N 36348

	1. Հիմք ընդունելով «Նորմատիվ իրավական ակտերի մասին» օրենքի 21-րդ հոդվածի 7-րդ մասի պահանջները՝ Նախագծի առաջին էջի վերևի աջ անկյունում անհրաժեշտ է գրել «Նախագիծ» բառը:
	Ընդունվել է:

	2 Նախագծի նախաբանում որպես Նախագծի ընդունման լիազորող նորմ նշված է Հայաստանի Հանրապետության քաղաքացիական օրենսգրքի 594-րդ հոդվածը:
Այս առումով նկատի ունենալով այն հանգամանքը, որ ՀՀ քաղաքացիական օրենսգրքի 594-րդ հոդվածը վերաբերվում է նվիրատվությանը, իսկ ներկայացված Նախագծում նշվում է հողամասը նվիրաբերության կարգով ընդունելու մասին՝ Նախագծի նախաբանում ամրագրված դրույթներն անհրաժեշտ է վերանայել:
Բացի այդ, Նախագծի նախաբանում «594-րդ» բառերից հետո անհրաժեշտ է լրացնել «հոդվածով» բառը:
Միևնույն ժամանակ, Նախագծի նախաբանում «Հայաստանի Հանրապետության հողային օրենսգրքի 65-րդ հոդվածի 6-րդ կետով» բառերն անհրաժեշտ է վերանայել և խմբագրել՝ նկատի ունենալով այն հանգամանքը, որ Հայաստանի Հանրապետության հողային օրենսգրքի 65-րդ հոդվածը բաժանված է «մասեր» կոչվող համակարալված պարբերությունների:
	Ընդունվել է:

	3. Նախագծի 1-ին կետում «հողամասը» բառն անհրաժեշտ է փոխարինել «հողամասերը» բառերով՝ նկատի ունենալով Նախագծին կից ներկայացված հավելվածում ամրագրված կարգավորումները:
Սույն դիտողությանը համապատասխան անհրաժեշտ է համապատասխան փոփոխություն կատարել նաև Նախագծի մյուս կարգավորումներում:

	Ընդունվել է:

	ՀՀ տարածքային կառավարման և ենթակառուցվածքների նախարարություն
	17.06.2021

	
	N 36299

	«Հայաստանում արդյունաբերական մասշտաբի Այգ-1 արևային ֆոտովոլտային ծրագրի շրջանակում կազմակերպված մրցույթի ընթացակարգի արդյունքները հաստատելու մասին» ՀՀ կառավարության որոշման նախագծի վերաբերյալ ՀՀ էկոնոմիկայի նախարարությունն իր իրավասությունների շրջանակում նկատառումներ չունի։

	Ընդունվել է ի գիտություն:

	ՀՀ կադաստրի կոմիտե
	17.06.2021

	
	N 36320

	1. հայտնում ենք, որ «Որպես նվիրաբերություն հողամաս ընդունելու մասին» ՀՀ կառավարության որոշման նախագծի վերաբերյալ ունենք հետևյալ առաջարկությունը.
   Նախագծի հավելվածի ցանկի 2-րդ տողում «02-035-0556-0002» թվերը փոխարինել «02-035-0565-0002» թվերով։
	Ընդունվել է:

	2.Միաժամանակ կից տրամադրում ենք նախագծի հավելվածով նշված անշարժ գույքի միավորների կադաստրային արժեքների վերաբերյալ տեղեկատվություն։
	Ընդունվել է ի գիտություն:

	ՀՀ ֆինանսների նախարարություն
	18.06.2021

	
	N 36400

	1.Նախագծի նախաբանում հղում է կատարված ՀՀ քաղաքացիական օրենսգրքի 
594-րդ հոդվածին, որը սակայն վերաբերում է նվիրատվության պայմանագրին, մինչդեռ Նախագիծը հողամասի նվիրաբերության մասին է: Հետևաբար անհրաժեշտ է շտկել նշված հղումը, ինչպես նաև «65-րդ հոդվածի 6-րդ կետ» բառերը փոխարինել «65-րդ հոդվածի 6-րդ մաս» բառերով:
	Ընդունվել է:

	2.Առաջարկում ենք Նախագծի 2-րդ կետով նախատեսված հողամասի օգտագործման նպատակը սահմանել Նախագծի 1-ին կետում՝ խուսափելով «կարող է օգտագործվել» հայեցողական լիազորությամբ օժտող արտահայտությունից, քանի որ նվիրաբերությամբ օտարվող գույքը ոչ թե կարող է, այլ պետք է օգտագործվի հանրօգուտ նպատակներով:
	Ընդունվել է:

	3.Նախագծի 3-րդ կետի բովանդակությունից ստացվում է, որ նվիրաբերության պայմանագիրը կնքվելու է ՀՀ Արագածոտնի մարզպետի և ՀՀ Արագածոտնի մարզի Դաշտադեմ համայնքի ղեկավարի միջև, մինչդեռ Նախագծի 1-ին կետով նվիրաբերվող հողամասն ամրացվում է ՀՀ պետական գույքի կառավարման կոմիտեին: Հետևաբար առաջարկում ենք խմբագրել նշված կետը:
	Ընդունվել է:

	4.Առաջարկում ենք պարզաբանել Նախագծի 4-րդ կետով նախատեսված «Հայաստանի պետական հետաքրքրությունների ֆոնդ» ՓԲԸ-ի կանոնադրական կապիտալն ավելացնելու մեխանիզմը:

	Գույքով կապիտալի համալրումը հնարավոր է Բաժնետիրական ընկերությունների մասին ՀՀ օրենքի 35-րդ հոդվածով սահմանված կանոնադրական կապիտալի ավելացման և լրացուցիչ բաժնետոմսերի տեղաբաշխման միջոցով: Լրացուցիչ բաժնետոմսերի դիմաց վճարումը / կապիտալի համալրումը կկատարվի գույքով՝ դրա գնահատման չափի համապատասխան: Գնահատման չափի համար հիմք կծառայի գույքի կադաստրային արժեքը, որը մոտարկված է շուկայականին: 
 


	ՀՀ վարչապետի աշխատակազմ
	18.06.2021

	
	

	1.Բացակայում է համայնքի ավագանու որոշումը:
	Կցվում է:

	2.Նախագծի 1-ին կետում «պետական գույքի կառավարման կոմիտե» բառերից առաջ անհրաժեշտ է լրացնել «տարածքային կառավարման և ենթակառուցվածքների նախարարության» բառերը:
	Ընդունվել է:

	3.Նախագծի 2-րդ կետով սահմանվում է, որ հողամասը կարող է օգտագործվել ՀՀ-ում արդյունաբերական մասշտաբի «Այգ-1» արևային ֆոտովոլտային ծրագրի շրջանակներում՝ արևային ֆոտովոլտային կայանների կառուցման նպատակով: Հարկ է նշել, որ Նախագծի ընդունման անհրաժեշտությունը պայմանավորված է ՀՀ կառավարության կողմից հաստատված «Այգ–1» արևային ֆոտովոլտային ծրագրի մրցութային պայմանով: Կարծում ենք, որ «կարող է» ձևակերպումը պայման չի հանդիսանում: Հակառակ դեպքում հողամասը կարող է և չօգտագործվել վերոգրյալ նպատակով: 
	Ընդունվել է:

	4.Նախագծի տարբեր կետերում նվիրաբերվող հողամասը նշվում է որպես «հողամաս», «գույք» կամ «անշարժ գույք»: Առաջարկում ենք կիրառել նույնական մոտեցում և առաջնորդվել ձևակերպումներից մեկով: 
	Ընդունվել է:

	5.Նախագծի վերնագրում և տեքստում առաջարկվում է հողամասն ընդունել որպես նվիրաբերություն, մինչդեռ հիմնավորման և էլեկտրոնային փաստաթղթաշրջանառության համակարգի վերնագրում նշված է «նվիրատվություն» բառը:
	Ընդունվել է:

	6.Նախագիծը համաձայնեցված չէ շահագրգիռ մարմինների հետ:
	Նախագիծը սահմանված կարգով շրջանառվել է շահագրգիռ մարմիններում և լրամշակվել՝ ներկայացված դիտողությունների և առաջարկների հիման վրա:

	7.Պահպանված չէ ՀՀ կառավարության 2021 թվականի փետրվարի 25-ի N 252-Լ որոշմամբ հաստատված Աշխատակարգի 145-րդ կետի պահանջը:
	[bookmark: _GoBack]Ընդունվել է:






